 ****

**Republika e Kosovës Komuna e Prizrenit**

**Republika Kosova Opština Prizren**

**Kosova Cumhuriyeti Prizren Belediyesi**

**Procesverbali për mbajtjen e dëgjimit publik me banor të Rajonit të Hasit**

Ky procesverbal është përgatitur duke u bazuar në Udhëzimin Administrativ (MAPL) Nr. 04/2023 për Administratë të Hapur në Komuna me theks neni 30-Mbledhja e komenteve, komunikimi dhe adresimi i tyre.

**Me 19.01.2024**, kryetari i komunës së Prizrenit Shaqir Totaj, ka nënshkruar vendimin për formimin e grupit punues për përgatitjen e Kornizës Afatmesme Buxhetore (KAB) për vitet 2025-2027 si dhe Projekt Buxhetin e Komunës së Prizrenit për vitin 2025. Përbërja e këtij grupi është: Zenel Ahmetaj, kryesues; Halil Lika, zëvendës kryesues; Gjafer Ponik, anëtar-procesmbajtës; Fejsal Hoti, anëtar; Naim Kukaj, anëtar; Ymer Berisha, anëtar dhe Haziz Krasniqi, anëtar.

**Me 03.07.2024**, janë publikuar dokumentet në web, platformë dhe në rrjetin social facebook.

Njoftimi në web:

<https://kk.rks-gov.net/prizren/wp-content/uploads/sites/26/2024/07/Kalendari-Njoftimet-per-degjime-buxhetore-publike-per-buxhetin-e-vitit-2025-Shq-Bosh-Tur-Rom-PDF-SCAN-Final.pdf>

Njoftimi në platformë**:**

<https://konsultimet.rks-gov.net/viewConsult.php?ConsultationID=42528>

Njoftimi në facebook:

<https://www.facebook.com/share/p/EznHAJKVE3p1keHh/?mibextid=oFDknk>

Lajmi në webfaqe:

<https://kk.rks-gov.net/prizren/news/kalendari-i-degjimeve-publike-per-pergatitjen-e-buxhetit-te-komunes-se-prizrenit-per-vitin-2025/>

**Dëgjimi Publik në Gjonaj me banorë të rajonit të Hasit**

**Me datë: 10.07.2024,** është publikuar njoftimi në webfaqe për mbajtjen e dëgjimit publik:

<https://kk.rks-gov.net/prizren/wp-content/uploads/sites/26/2024/07/3-Njoftim-per-degjim-buxhetore-me-banor-te-Rajonit-te-Hasit-Gjonaj.pdf>

**Me 10.07.2024**, është publikuar njoftimi si lajmë:

<https://kk.rks-gov.net/prizren/news/njoftim-per-banoret-e-fshtrave-te-rajonit-te-hasit-per-organizimin-e-degjimit-buklik-per-pergatitjen-e-buxhetit-per-vitin-2025/>

**Procesverbali:**

Dëgjimi ka nisur në orën : 17:40

**Ymer Berisha**, shef i njësisë për komunikim me publikun, ka hapur dëgjimi duke thënë se kryetari i komunës nga kabineti i tij kanë dalë që ti marrin kërkesat tuaja. Pra ne sot jemi këtu për t’ju dëgjuar juve dhe nga ju ti marrim kërkesat dhe nevojat që ju i keni. Zyrtarët përgjegjës, do të mbajnë shënime dhe do të përgatisin procesverbal dhe raport me të gjitha detajet.

**Shaqir Totaj**, ka thënë se ju falënderoj për pjesëmarrjen tuaj në dëgjime buxhetorë, kjo praktikë është praktikë e mirë dhe në po e vazhdojmë, pra sot jemi këtu që ti marrim kërkesat tuaja, por mirë është që ti bëni kërkesat sipas prioriteteve që ju keni. E di që kërkesat apo nevojat janë më të mëdha se sa që kemi mundësi por që ne do ti shohim mundësitë buxhetore dhe kërkesat duke u bazuar në prioritete do të jenë pjesë e buxhetit për vitin 2025.

**Zenel Ahmetaj, zyrtar kryesor financiar** ka thënë se buxheti i komunës së Prizrenit do të jetë 70,982,477.00, i ndarë në këto kategori: Paga: 28,199,288.00; Mallra&Shërbime 14,240,244.00; Investime Kapitale 21,425,881.00; Shpenzime Komunale 1,055,299.00; Subvencione 4,561,785.0; Huamarrje 1,500,000.0 .

Kërkesat e qytetarëve të pranuara gjatë dëgjimit publik:

12.07.2024

**Bekim Nurbojaj, kryetar i këshillit të fshatrave: Lubizhdë e Hasit dhe Dedaj,** jomë këtu për ti paraqitur kërkesat për dy fshatrat, kërkesat janë renditur sipas prioriteteve dhe nevojave të banorëve:

1. Ndërtimi i proçkës së fshatit e cila kalon nëpër mes fshatit me gjatësi të përafërt 1 kilometër, me rregullimin e kësaj proçkë, do të evitohet përmbytja në këtë fshat.
2. Ndërtimi i një aneksi të shkollës pasi që shkolla jonë ende punon me dy ndërrime, rregullimi i këtij aneksi do të lehtësoj punën e mësimdhënëseve dhe do të ketë mësim më efektiv.
3. Rregullimi i rrugëve në disa lagje të Lubizhdës së Hasit, do të lehtësoj qarkullimin e banorëve të cilët jetojnë në këtë fshat.
4. Rregullimi i sistemit të ujit të pijes në fshatin Dedaj, ky rregullim do të na mundësoje që të mos shkojmë me marr ujë diku tjetër por që të kemi secili në shtëpinë e tyre.
5. Rregullimi i oborrit të shkollës, do të ofroj kushte më të mira për nxënësit sigurisht dhe për personelin e shkollës.
6. Rrethimi dhe ndërtimi i një fushe sportive në fshatin Dedaj, ky projekt do të ofroj kushte të mira për secilin nxënës dhe mësimdhënës në mënyrë që aktivitetet sportive ti realizojnë ashtu edhe siç kërkohet.
7. Rregullimi i 2 kilometrave rrugë në fshatin Dedaj, do të na lehtësoj lëvizjen më të mirë për të gjithë banorët.

**Mustaf Totaj, banor i fshatit Gjonaj,** unë e kam një kërkesë dhe ajo është e një rëndësie të madhe për banorët që e frekuentojnë atë rrugë:

1. kërkesë për 930 m rruge për te shkuar deri tek fusha e sportit ne fshat.

**Bedri Osmanollaj- fshati Gjonaj,** kërkesat e mia janë edhe të banorëve të cilët jetojnë në këtë pjesë dhe ato janë:

1. Ndërtimi i rregullimit te rrugës kryesore ne fshatit Gjonaj.
2. Ura e fshatit ne Gjonaj
3. Ndriçim publik

**Shani Taraj – fshati Mazrek Milaj Gorozhup,** është investuar në këtë pjesë por që ne kemi kërkesa tjera dhe që prekin mirëqenies e qytetarëve të kësaj ane, kërkesat janë:

1. Rregullimi i infrastrukturës
2. kërkesë për ujë te pijes ne fshatit Mazrek

**Hil Gjevelekaj -fshati Karashengjergj,** kam një kërkesë e që mendoj që është e rëndësishme për banorët e kësaj ane:

1. kërkesë për rregullimin e kanalizimit ne lagjen Gjevelekaj

**Marte Prekpalaj- fshati Zym,** në të vërtet është investuar si asnjëherë më pare në këtë pjesë dhe për këtë u jemi falenderues pasi që është lehtësuar lëvizja e banorëve, por që kërkesat e mia janë këto:

1. Rregullimi i rrugës tek lagjja Cakaj
2. Rregullimi i oborrit te shkollës ne Breg Drini

**Ismet Cakaj- fshati Karashengjergj,** që të mos e zgjas më shumë kërkesat për fshatin tone janë këtë:

1. Rregullimi i rrugës tek lagjja Cakaj
2. Ndriçimi publik
3. kërkesë për mjet transportues

**Hajdar Temaj- fshati Kushnin,** kërkesat që do ti parashtroj para jush janë të një rëndësie për banorët e fshatit dhe me realizimin e këtyre projekteve sigurisht që do të na lehtësohet lëvizja në këtë pjesë:

1. Rregullimi I kanalizimit ne fshatin Kushnin
2. Vendosja e shenjave te komunikacionit tek ura e fshatit

**Egzona Hoxha- fshati Gjonaj, u**në kërkesat do ti bëjë edhe në kuvend komunal por që e rëndësishme është që të ndërtohet një çerdhe pasi që ka kërkesa dhe është shumë e nevojshme për prindërit të cilët jetojnë në rajonin e Hasit dhe që punojnë:

1. Ndërtimi i kopshtit te fëmijëve ne Has

**Bajram Braha-Gjonaj** ne kemi nevojë që të kemi përkrahje për bujqësi dhe për këtë anë është e rëndësishme që të investohet në sektorin e bujqësisë, kërkesa ime është:

1. Hapja e vijave bujqësore

**Rame Himaj-fshati Romaje,** kërkesat që do ti parashtroj janë të renditura sipas prioriteteve dhe kemi menduar që janë të një rëndësie të veçanta për këtë zone, kërkesat janë këto:

1. Rregullimi i rrugës kryesore ne fshatin Romaje
2. Zgjidhja e problemit tek varrezat e fshatit
3. Pastrimi i kanaleve te rrugës

Dëgjimi ka përfunduar në orën: 18:35

Kërkesat e qytetarëve të pranuara në formë elektronike: Është pranuar një kërkesë.

**Kërkesat e pranuara nga Herolind Osmanollaj,** kryetar i këshillit të fshatit Gjonaj dhe Tupec (12.07.2024) të pranuara në formë elektronike, kërkesat janë të ndara sipas drejtorive, sigurisht që janë të ndara edhe sipas rëndësisë dhe prioriteteve, realizimi i secilit nga këto projektet do të ndikoj direkt në jetën e secilit qytetarë pasi që kërkesat kanë të bëjnë me kulturë, rini dhe sport, shëndetësi, administratë, shërbime publike, emergjencë dhe siguri.

Më poshtë i gjeni kërkesat e ndara sipas drejtorive dhe që janë për dy fshatra Gjonaj dhe Tupec:

**Gjonaj**

**Kërkesat për DKRS-në:**

1. Rregullimi i zhveshtorëve dhe tribunave në stadiumin në fshatin Gjona,
2. Rregullimi dhe mirëmbajtja e Memorialëve të Dëshmorëve të Kombit “Zenun Çoçaj”-Gjonaj dhe “Reshat Çoçaj”-Tupec,
3. Gurra e fshatit Gjonaj, të hyjë nën mbrojtjen e Trashëgimisë Kulturore.

**Kërkesat për Shëndetësi:**

1. Hapja e konkursit për Stomatolog në QMF-Gjonaj,
2. Në QMF-Gjonaj të punohet me dy ndërrime,
3. Një (1) Autoambulancë për QMF-Gonaj.

**Drejtorisë për Emergjenca dhe Siguri**

1. Aktivizimi i Njësisë së Zjarrfikëseve në fshatin Gjonaj.

**Drejtorisë për Shërbime Publike:**

1. Rregullimi i rrugëve kryesore Gjonaj-Mazrek,
2. Rregullimi i kanalizimit në disa lagje të fshatit,
3. Ndriçimi dhe trotuari në të gjithë fshatin Gjonaj,
4. Hapja e kanaleve të hapura dhe intervenimi i tyre,
5. Pastrimi dhe mirëmbajtja e rrugëve nga shkurret,
6. Dy anësore mbrojtëse, te Ura në hyrje të fshatit Gjonaj si dhe te Kodra e Pajtimit,
7. Rregullimi i rrugëve lokale në fshat,
8. Rregullimi i rrugës së vjetër Gjonaj-Zym.

**Drejtoria e Administratës:**

1. Hapja e një konkursi për Zyrën e Gjendjës Civile në fshatin Gjonaj.

**Tupec**

**Drejtorisë për Shërbime Publike:**

1. Rregullimi i rrugëve lokale në fshatin Tupec,
2. Rregullimi i kanalizimit në disa lagje të fshatit,
3. Zgjerimi i rrugës te “ShFMU Zenun Çoçaj-Tupec,
4. Ndriçimi dhe trotuari në të gjitha rruget e fshatit Tupec,
5. Pastrimi dhe mirëmbajtja e rrugëve nga shkurret,
6. Rregullimi i vijës së ujit në tokat bujqësore-Tupec,
7. Rregullimi i ujit të vadës në fshat,
8. Intervenimi i ujërave të zeza në Toka Bujqësore, që vijnë nga Prizreni.

**Kërkesat e njëjta janë përsëritur edhe në dëgjimin e mbajtur me 22.07.2024.**

**Leonit Çoçaj, banor i fshatit Gjonaj ( 29.07.2024 ).**

Duke marrë parasysh procesin e dëgjimeve buxhetore të cilat po zhvillohen këto ditë në mbarë Komunën e Prizrenit, përmes kësaj shkrese po u drejtohem me disa pika të cilat derivojnë nga kërkesat e banorëve të lagjes Brejzë dhe gjithë banorëve të fshatit Gjonaj.

Disa nga kërkesat kryesore sipas prioriteve janë:

1. Ndriçimi publik në mbarë fshatin Gjonaj;
2. Rregullimi i trotuareve në mbarë fshatin Gjonaj;
3. Vendosja e pengesave rrugore në hyrje të fshatit Gjonaj;
4. Ndriçimi publik në rrugën Miniera e Gjonajve;
5. Rehabilitimi i rrugës kryesore Gjonaj – Mazrek;
6. Rehabilitimi i kubëzave në rrugën Miniera e Gjonajve;
7. Rregullimi i 2 rrugëve të reja me kubëza në kuadër të rrugës Miniera e Gjonajve, duke përfshirë edhe rregullimin e murit mbrojtës në rrugët përkatëse;
8. Rehabilitimi i ujërave të shiut që vjen nga mali në oborret e shtëpive në lagjen Miniera e Gjonajve;
9. Vendosja e murit mbrojtës në vende ku ka shtëpi dhe rrezikohen nga shembja e dheut në lagjen Miniera e Gjonajve;
10. Të sigurohet sistemi i ujitjes për fshatin Gjonaj – Sistemi i Vades;
11. Të vendosen kamerat e sigurisë në zonat qendrorë të fshatit Gjonaj, etj.

Numri i qytetarëve që kanë marrë pjesë:

Femra:11

Meshkuj:47

Totali: 57

Projekt buxheti për vitin 2025 dhe vitet 2026/2027, u është prezantuar qytetarëve të pranishëm në dëgjim edhe përmes video projektorit si dhe u është shpërndarë edhe në formë fizike.

Projekt buxhetin për vitin 2025 dhe planifikimet për vitet 2026/2027, mund ta gjeni të publikuar edhe në këtë vegëz:

<https://kk.rks-gov.net/prizren/wp-content/uploads/sites/26/2024/07/Projekt-Buxheti-per-rajonin-te-Hasit-2025-2027.pdf>

Lami për mbajtjen e dëgjimit: <https://kk.rks-gov.net/prizren/news/banoret-e-fshatrave-te-rajonit-te-hasi-piranes-e-velzehes-i-dhane-propozimet-e-tyre-per-buxhetin-e-vitit-2025/>

**Me 04.07.2024:**

Kalendari-Njoftimi përmes emailit u është dërguar : Drejtorëve të shkollave fillore-publike; drejtorëve të shkollave të mesme-publike; drejtorëve të shkollave private; pedagog, psikolog, mësimdhënës, mbështetës në shkollat fillore dhe të mesme; sekretarëve të shkollave të punësuar në institucione arsimore; policia, zjarrfikës, biznese; OJQ për mirëqenie, OJQ për barazi gjinore; institucione shëndetësore (QKMF, QMF dhe AMF) dhe OJQ të ndryshme.

Përmes grupit të formuar në rrjetin social viber, njoftimi dhe materialet që kanë të bëjnë me dëgjime buxhetore u janë dërguar edhe kryetarëve të këshillave të fshatrave dhe lagjeve të Komunës së Prizrenit.

Procesmbajtës:

Gjafer Ponik

Haziz Krasniqi